KURZUS: Rakományrögzítés

MODUL: Rögzítési eljárások

1. lecke: Rögzítési eljárások

| Cél: A tananyag célja, hogy a hallgató megismerkedjen a rakományrögzítés alapeszközeivel. A rögzítő eszközök a rakomány biztosítását szolgálják.
A következő szabványok a rögzítő eszközökkel kapcsolatos leírásokat tartalmazzák:
DIN EN 12195-2 "Műszálas rögzítő hevederek" DIN EN 12195-3 "Rögzítő láncok" DIN EN 12195-4 "Rögzítő drótkötelek"
Követelmények: Ön akkor sajátította el megfelelően a tananyagot, ha
emlékezetből képes felsorolni rögzítőeszközök alaptípusait, képes a tanultaknak megfelelően különbséget tenni az egyes rögzítőeszközök felhasználási sajátosságai között
Időszükséglet: A tananyag elsajátításához körülbelül 90 percre lesz szüksége.
Kulcsfogalmak
műszálas rögzítő heveder rögzítő lánc rögzítő drótkötél
A fejezet kidolgozása az Európai Bizottság Energiaügyi és Közlekedési Főigazgatóság megbízásából létrejött "Európai legjobb gyakorlatra vonatkozó iránymutatás a rakományok rögzítéséhez a közúti szállításban" című nyilvánosan hozzáférhető és díjmentesen letölthető. dokumentum alapján történt.
GYORS KÖTÖZÉSI ÚTMUTATÓ
Rakományrögzítés teherszállító egységeken a közúti szállításban és a tengeri területen történő vízi szállításban várható gyorsulások a gravitációs gyorsulás hányadosaként megadva (1g = 9.81 m/s2)
Gravitációs gyorsulás hányadosa
13. táblázat
V = Függőleges gyorsulás, hossz- vagy keresztirányú gyorsulással kombinálva
Áruk; nem merev alakúak
Ha az áruk nem merev alakúak, a gyors kötözési útmutatóban megállapítotthoz képest nagyobb mennyiségű kötözésre lehet szükség. Ahol tonnában van megadva egy súlymérték, ott az 1000 kg-nak megfelelő metrikus tonnáról van szó. Az oldalirányban, előre és hátra iránymegjelölések hosszirányban elhelyezett teherszállító egységekre értendők.
1. Horizontális és vertikális elmozdulási tényezők
Súrlódás
Különböző egymással érintkező anyagoknak más-más a súrlódási együtthatója. Az alábbi táblázatban megadott értékeket ajánljuk figyelembe venni az olyan számításokban, ahol szükség van a súrlódási együtthatóra. Ezek az értékek abban az esetben érvényesek, ha mindkét érintkező felszín száraz, tiszta, és nincs rajta dér, jég, vagy hó. Az értékek a statikus súrlódásra vonatkoznak.
Ha a rakomány csúszni kezd, statikus helyett csúszási súrlódás érvényesül. A csúszási súrlódás alacsonyabb mértékű, mint a statikus súrlódás. Ha olyan rakományrögzítési módszert használunk, amely megengedi a rakománynak, hogy egy kicsit elmozduljon, a statikus súrlódás 70%-ának megfelelő súrlódási értékkel kell számolnunk. Ezt a hatást figyelembe vettük a hurkos, ferde és egyenes/átlós kötözések táblázataiban is.
Súrlódási együtthatók
14. táblázat
Ha az érintkező felületek valamely kombinációja nem szerepel a fenti táblázatban, és ha a súrlódási együtthatójukat nem lehet más módon sem megállapítani, legfeljebb 0,3\* statikus m-vel szabad számolni. A nyitott teherszállító egységeken is legfeljebb 0,3 lehet a statikus m, mivel a felületek benedvesedhetnek a tengeri szállítás során.
Billenés
H, B és L meghatározása a rakományegységek billenésére vonatkozó táblázatokhoz arra az esetre, ha a rakományegységek tömegközéppontja közel esik mértani középpontjukhoz.
H-B-L meghatározása
102. ábra
Forrás: Európai legjobb gyakorlatra vonatkozó iránymutatás a rakományok rögzítéséhez a közúti szállításban
H, B és L meghatározása a rakományegységek billenésére vonatkozó táblázatokhoz arra az esetre, ha a rakományegységek tömegközéppontja közel esik mértani középpontjukhoz. H, B és L meghatározása a rakományegységek billenésére vonatkozó táblázatokhoz arra az esetre, ha a rakományegységek tömegközéppontja távol esik mértani középpontjuktól
2. Szükséges kötözésmennyiség meghatározása
Az elcsúszás és elbillenés megakadályozásához szükséges kötözésmennyiséget a táblázatok segítségével számíthatjuk ki, az alábbi eljárást követve:
Számítsuk ki a csúszás megakadályozásához szükséges kötözésmennyiséget
Számítsuk ki az elbillenés megakadályozásához szükséges kötözésmennyiséget
Válasszuk a két szám közül a nagyobbikat
Még akkor is ajánlatos alkalmazni a rakomány minden 4 tonnájára legalább egy leszorításos lekötözést, ha nincs meg se a csúszás, se billenés veszélye. Így megakadályozható ugyanis a ki nem támasztott rakomány elvándorlása.
Leszorításos lekötözés
A táblázatok legalább 4000 N (400 kg) előfeszítésű hevederekre vonatkoznak. A táblázatokban található értékek arányosak a kötözőelem előfeszítésével. A táblázatokban található súlyok egy darab leszorításos lekötözésre értendők.
Hány tonnányi rakomány nem tud elcsúszni?
Elcsúszás leszorításos kötözés esetén
15. táblázat
Forrás: Európai legjobb gyakorlatra vonatkozó iránymutatás a rakományok rögzítéséhez a közúti szállításban
Hány tonnányi rakomány nem tud elbillenni?
Billenés leszorításos kötözés esetén
16. táblázat
Forrás: Európai legjobb gyakorlatra vonatkozó iránymutatás a rakományok rögzítéséhez a közúti szállításban
Az előre és hátra történő billenést gátló leszorításos lekötözést a rakomány közepére kell helyezni.
Hurkos kötözés
A táblázatok legalább 13 kN (1,3 tonna) MRT-jű és legalább 4000 N (400 kg) előfeszítésű hevederekre vonatkoznak. Az alábbi táblázatokban megadott súlyok egy pár hurkos kötözésre értendők.
Hány tonnányi rakomány nem tud elcsúszni?
A táblázatban megadott értékek arányosak a kötözés MRTjével (maximális rögzíthető terhelésével).
Csúszás hurkos kötözés esetén
17. táblázat
Forrás: Európai legjobb gyakorlatra vonatkozó iránymutatás a rakományok rögzítéséhez a közúti szállításban
Hány tonnányi rakomány nem tud elbillenni?
A táblázatban található értékek arányosak a kötöző elem előfeszítésével.
Billenés hurkos kötözés esetén
19. táblázat
Forrás: Európai legjobb gyakorlatra vonatkozó iránymutatás a rakományok rögzítéséhez a közúti szállításban
Egyenes/átlós kötözés
A táblázatok legalább 13 kN (1,3 tonna) MRT-jű és legalább 4000 N (400 kg) előfeszítésű hevederekre vonatkoznak. A táblázatban található értékek arányosak a kötözőelem maximális rögzíthető terhelésével (MRT). A súlyok egy egyenes/átlós kötözésre értendők.
Hány tonnányi rakomány nem tud elcsúszni?
Csúszás egyenes/átlós kötözés esetén
20. táblázat
Forrás: Európai legjobb gyakorlatra vonatkozó iránymutatás a rakományok rögzítéséhez a közúti szállításban
Hány tonnányi rakomány nem tud elbillenni?
Billenés egyenes/átlós kötözés esetén
21. táblázat
Forrás: Európai legjobb gyakorlatra vonatkozó iránymutatás a rakományok rögzítéséhez a közúti szállításban
Ferde kötözés
A táblázatok legalább 13 kN (1,3 tonna) MRT-jű és legalább 4000 N (400 kg) előfeszítésű hevederekre vonatkoznak. A táblázatban található értékek arányosak a kötözőelem maximális rögzíthető terhelésével (MRT). A súlyok egy darab ferde kötözésre értendők.
Hány tonnányi rakomány nem tud elcsúszni?
Csúszás ferde kötözés esetén
22. táblázat
Forrás: Európai legjobb gyakorlatra vonatkozó iránymutatás a rakományok rögzítéséhez a közúti szállításban
Hány tonnányi rakomány nem tud elbillenni?
Billenés ferde kötözés esetén
23. táblázat
Forrás: Európai legjobb gyakorlatra vonatkozó iránymutatás a rakományok rögzítéséhez a közúti szállításban
3. Módszerek a leszorításos lekötözés szükséges mennyiségének kiszámítására
Különálló fadoboz - leszorításos kötözés
Leszorításos kötözéssel szeretnénk rögzíteni egy alábbi méretű fadobozt: magasság 2,4 m, szélesség 2 m, hossz 1,8 m. A fadoboz súlya 2,1 tonna, és a képen ábrázolt módon helyezzük el a rakodófelületen. Egy irányban sincs megtámasztva, tömegközéppontja pedig a doboz középpontjával azonos.
Fadoboz lekötözés - példa
103. ábra
Forrás: Európai legjobb gyakorlatra vonatkozó iránymutatás a rakományok rögzítéséhez a közúti szállításban
A leszorításos kötözések számát az IMO Gyors kötözési útmutató alapján becsüljük meg.
Először kiszámítjuk a csúszás megakadályozásához szükséges kötözés mennyiségét:
1. lépés
A táblázat szerint a súrlódási együttható ( μ) fa rakodófelületen elhelyezett fadoboz esetén μ=0,5.
Súrlódási együttható megállapítása
24. táblázat
Forrás: Európai legjobb gyakorlatra vonatkozó iránymutatás a rakományok rögzítéséhez a közúti szállításban
2. lépés
A csúszási táblázatban láthatjuk, hogy ha a súrlódás ľ=0,5, nem áll fenn annak a veszélye, hogy a doboz oldalirányban elkezdene csúszni. Az előre vonatkozó érték szerint egyetlen kötözőelem 0,8 tonna (800 kg) csúszását gátolja meg.
Csúszási táblázat
25. táblázat
Forrás: Európai legjobb gyakorlatra vonatkozó iránymutatás a rakományok rögzítéséhez a közúti szállításban
A doboz tömege 2,1 tonna, így az alábbi számú kötözésre van szükség:
Előrecsúszás: 2,1/0,8 = 2,63 -> 3 kötözés
Most a billenés megakadályozásához szükséges kötözés mennyiségét kell kiszámítanunk:
3. lépés
Magasság H=2,4 m, Szélesség B=2 m, Hosszúság pedig L=1,8 m, így: H/B = 2,4/2 = 1,2 H/L = 2,4/1,8 = 1,33 ~ 1,4 Sorok száma: 1
4. lépés
A billenési táblázatban ezután azt találjuk, hogy ha H/B = 1,2, nem áll fenn az oldalirányú billenés veszélye egy rakománysor esetén, H/L = 1,4 esetén nem áll fenn a hátra történő billenés veszélye sem, viszont megvan az esély arra, hogy a rakomány előrebillen. Ez ellen minden egyes felhasznált kötözőelem 2 tonnányi rakományt biztosít.
Billenési táblázat
26. táblázat
Forrás: Európai legjobb gyakorlatra vonatkozó iránymutatás a rakományok rögzítéséhez a közúti szállításban
A doboz súlya 2,1 tonna, így:
Előrebillenés
2,1 /2,0 = 1,05 -> 2 kötözés
5. lépés
Az előre irányuló csúszás megakadályozásához szükséges kötözésszám volt a legnagyobb az 1.-4. pontok során kiszámított kötözésmennyiségek közül.
Tehát a fenti példában szereplő doboz rögzítéséhez három darab leszorításos kötözésre van szükség.
Másfelől ha a dobozt elöl megtámasztanánk például egy rakodólappal, az előrecsúszás veszélyét ezáltal megelőzzük, és így csupán két kötözésre volna szükség, mégpedig az előrebillenés és a hátracsúszás megakadályozásához.
4. A torlaszolásra használt eszköz teherbírása 1.
A példában leírtak helyett a dobozt a homlokfalnak is támaszthatnánk.
Leszorított fadoboz
104. ábra
Forrás: Európai legjobb gyakorlatra vonatkozó iránymutatás a rakományok rögzítéséhez a közúti szállításban
A két leszorításos kötözés a homlokfalra nehezedő súlyt az alábbi mértékben mérsékli:
2 * 0,8 = 1,6 tonna ( μ=0,5)
Mivel a doboz súlya 2,1 tonna, a fennmaradó súly
2,1 - 1,6 = 0,5 tonna
A "fennmaradó" súly súrlódási ereje tovább csökkentheti a homlokfalra nehezedő terhelést.
μ=0,5 esetén a homlokfalra nehezedő terhelés:
0,5 - 0,5 ´ 0,5 = 0,25 tonna
Feltételezhetjük, hogy az EN12642 szabványnak megfelelően készült homlokfal elvisel 0,25 tonna mértékű olyan terhelést, amely a homlokfal alsó részére nehezedik.
5. Teljes rakomány fadoboz
Nyolc fadobozt rakodnak hornyolt alumínium rakodófelületű félpótkocsira.
Teljes rakomány fadoboz rögzítése - példa
105. ábra
Forrás: Európai legjobb gyakorlatra vonatkozó iránymutatás a rakományok rögzítéséhez a közúti szállításban
Mindegyik fadoboz az alábbi méretekkel rendelkezik:
magasság 2,0 m, szélesség 2,0 m, hosszúság 1,6 m, súly 3 050 kg.
A dobozok egy sorban vannak elhelyezve szorosan egymás mögött, elöl pedig a homlokfalnak1 vannak támasztva, amint azt az ábra mutatja. A leszorításos kötözések számát az IMO Gyors kötözési útmutató (közút/tenger, A terület) alapján becsüljük meg. Először kiszámítjuk a csúszás megakadályozásához szükséges kötözés mennyiségét:
1. lépés
A táblázat szerint a súrlódási együttható ( μ) hornyolt alumínium rakodófelületen elhelyezett fadoboz esetén μ=0,4.
Súrlódási együttható megállapítása
27. táblázat
Forrás: Európai legjobb gyakorlatra vonatkozó iránymutatás a rakományok rögzítéséhez a közúti szállításban
2. lépés
A csúszási táblázatban láthatjuk, hogy ha a súrlódás μ=0,4, egyetlen kötöző elem 3,2 tonnányi rakomány oldalra és hátra történő csúszását gátolja meg. Előre hasonlóképpen 0,5 tonnát kapunk, de ebben az esetben a fadobozok előre meg vannak támasztva, és így az előrecsúszás megakadályozásához nincs szükség kötözésre.
Mindegyik fadoboz súlya 3,05 tonna, így az alábbi számú kötözésre van szükség:
Előrecsúszás 3,05/3,2 = 0,95 -> 1 kötözés
Hátracsúszás 3,05/3,2 = 0,95 -> 1 kötözés
Csúszási táblázat
28. táblázat
Forrás: Európai legjobb gyakorlatra vonatkozó iránymutatás a rakományok rögzítéséhez a közúti szállításban
Most a billenés megakadályozásához szükséges kötözés mennyiségét kell kiszámítanunk:
3. lépés
A magasság H=2,0 m, a szélesség B=2,0 m, a hosszúság pedig L=1,6 m, így:
H/B = 2,0/2,0 = 1,0
H/L = 2,0/1,6 = 1,25 M 1,4
Sorok száma: 1
4. lépés
A billenési táblázatban ezután azt találjuk, hogy ha H/B=1,0, nem áll fenn az oldalirányú billenés veszélye egy rakománysor esetén. H/L=1,4 esetén nem áll fenn a hátra történő billenés veszélye sem, viszont megvan az esély arra, hogy a rakomány előrebillen. Ez ellen minden egyes felhasznált kötözőelem 2 tonnányi rakományt biztosít. Azonban - ahogy már láttuk - a fadobozok előre meg vannak támasztva, és így az előrebillenés megakadályozásához sincs szükség kötözésre1.
Tehát a billenés megakadályozásához egyáltalán nincs szükség kötözésre.
Billenés megállapítása
29. táblázat
Forrás: Európai legjobb gyakorlatra vonatkozó iránymutatás a rakományok rögzítéséhez a közúti szállításban
5. lépés
Az oldalra (és hátra) irányuló csúszás megakadályozásához szükséges kötözésszám volt a legnagyobb az 1.-4. pontok során kiszámított kötözésmennyiségek közül.
Rögzített rakomány
106. ábra
Forrás: Európai legjobb gyakorlatra vonatkozó iránymutatás a rakományok rögzítéséhez a közúti szállításban
Ezért a fenti példában szereplő dobozok rögzítéséhez rakományszelvényenként egy leszorításos kötözésre, tehát összesen 8 darab kötözésre van szükség.
5. A torlaszolásra használt eszköz teherbírása 2.
A példában szereplő dobozsort a homlokfalnak támasztottuk.
A táblázat alapján egy leszorításos kötözés 0,5 tonna rakomány előrecsúszását akadályozza meg μ=0,4 esetén. A 8 darab leszorításos kötözés ennek megfelelően az alábbi rakománytömeg előrecsúszását akadályozza meg:
8´0,5 = 4,0 tonna
Mivel minden egyes doboz súlya 3,05 tonna, a fennmaradó biztosításra váró súly
24,4 - 4,0 = 20,4 tonna
A "fennmaradó" súly súrlódási ereje tovább csökkentheti a homlokfalra nehezedő terhelést.
μ=0,4 esetén a homlokfalra nehezedő terhelés
20,4 - 20,4 ´ 0,4 = 12,2 tonna
Feltételezhetjük, hogy az EN12642 szabványnak megfelelően készült homlokfal elvisel 12,2 tonna mértékű olyan terhelést, amely a homlokfal alsó részére nehezedik.
Billenés
Több csomag szorosan egymás mögött történő elhelyezése által a billenési stabilitás jelentős mértékben megnő ("elrendezési effektus") a TFK 1998:2 számú beszámolójának 5.0.7. bekezdése szerint. Feltételezhetjük, hogy az EN12642 szabványnak megfelelően készült homlokfal szükség esetén megakadályozza a rakomány előrebillenését.
Acélládákkal kitöltött rakodótér
Acélládákat rakodnak egy félpótkocsira 11 rakományszelvényben, 3 sorban és 3 rétegben; tehát összesen 99 acélládát. Mindegyik rakományszelvény az alábbi méretekkel rendelkezik:
magasság 2,4 m, szélesség 2,4 m, hosszúság 1,2 m, súly 2 tonna. A rakomány össztömege 22 tonna.
Acélládákkal kitöltött raktér - példa
107. ábra
Forrás: Európai legjobb gyakorlatra vonatkozó iránymutatás a rakományok rögzítéséhez a közúti szállításban
A második és harmadik rétegben elhelyezett ládák mozgása el van torlaszolva az alattuk fekvő réteg által. A rakományszelvények alul meg vannak támasztva oldalirányban, előre a homlokfalnak1, hátra pedig - üres rakodólapok segítségével - a hátsó ajtóknak vannak támasztva, amint az ábra mutatja.
Acélládák elhelyezkedése
108. ábra
Forrás: Európai legjobb gyakorlatra vonatkozó iránymutatás a rakományok rögzítéséhez a közúti szállításban
A leszorításos kötözések számát az IMO Gyors kötözési útmutató alapján becsüljük meg.
1.-2. lépés
A csúszás megakadályozásához szükséges kötözés mennyiségének kiszámítása fölösleges, mivel a ládák elcsúszását meggátolja a torlaszolásos rögzítés.
Acélládák méretei
109. ábra
Forrás: Európai legjobb gyakorlatra vonatkozó iránymutatás a rakományok rögzítéséhez a közúti szállításban
Ki kell viszont számítanunk a billenés megakadályozásához szükséges kötözés mennyiségét:
3. lépés
Magasság H=2,4 m Szélesség B=2,4 m, Hosszúság pedig L=1,2 m, így: H/B = 2,4/2,4 = 1,0 H/L = 2,4/1,2 = 2,0 Sorok száma: 3
4. lépés
A billenési táblázatban ezután azt találjuk, hogy ha H/B = 1,0, három rakománysor esetén fennáll az oldalirányú billenés veszélye. Ez ellen minden egyes felhasznált kötöző elem 2,3 tonnányi rakományt biztosít. H/L = 2,0 esetén fennáll az előre és hátra történő billenés veszélye is, minden egyes felhasznált kötöző elem 0,8, illetve 8,0 tonnányi rakományt biztosít a táblázat szerint.
Mivel a ládák előre meg vannak támasztva a tömegközéppontjuk felett, így a rakomány előrebillenése nem fenyeget 1.
Billenési táblázat
30. táblázat
Forrás: Európai legjobb gyakorlatra vonatkozó iránymutatás a rakományok rögzítéséhez a közúti szállításban
Mindegyik rakományszelvény súlya 2,0 tonna, így az alábbi számú kötözésre van szükség:
Oldalrabillenés
2,0/2,3 = 0,87 -> 1 kötözés
5. lépés
Az oldalra (és hátra) történő billenés megakadályozásához szükséges kötözésszám volt a legnagyobb az 1.-4. pontok során kiszámított kötözésmennyiségek közül.
Rögzített rakomány
110. ábra
Forrás: Európai legjobb gyakorlatra vonatkozó iránymutatás a rakományok rögzítéséhez a közúti szállításban
Ezért a fenti példában szereplő acélládák rögzítéséhez rakományszelvényenként egy leszorításos kötözésre, tehát összesen 11 darab kötözésre van szükség.
A torlaszolásra használt eszköz teherbírása
Csúszás
A 3. példában szereplő acélládákat előre a homlokfalnak, oldalra pedig a jármű támasztóperemének támasztottuk. A táblázat alapján egy leszorításos kötözés 0,5 tonna rakomány előrecsúszását akadályozza meg μ=0,4 esetén. A 11 darab leszorításos kötözés ennek megfelelően az alábbi rakománytömeg előrecsúszását akadályozza meg:
11 * 0,5 = 6,5 tonna
Mivel a rakomány össztömege 22 tonna, a fennmaradó biztosításra váró súly
22,0 - 6,5 = 15,5 tonna
A "fennmaradó" súly súrlódási ereje tovább csökkentheti a homlokfalra nehezedő terhelést.
μ=0,4 esetén a homlokfalra nehezedő terhelés
15,5 - 15,5 ´ 0,4 = 9,3 tonna
Feltételezhetjük, hogy az EN12642 szabványnak megfelelően készült homlokfal elvisel 9,3 tonna mértékű olyan terhelést, amely a homlokfal alsó részére nehezedik.
Billenés
Több csomag szorosan egymás mögött történő elhelyezése által a billenési stabilitás jelentős mértékben megnő ("elrendezési effektus") a TFK 1998:2 számú beszámolójának 5.0.7. bekezdése szerint. Feltételezhetjük, hogy az EN12642 szabványnak megfelelően készült homlokfal szükség esetén megakadályozza a rakomány előrebillenését.

| Önellenőrző kérdések
1. Fadobozokban árut szállítunk, melyek előre meg vannak támasztva, lekötözésenkénti tömege 900 kg. Hány leszorító kötözést kell alkalmaznunk, ha rögzítő eszközökre vonatkozó erőhatásokat az alábbi táblázat tartalmazza. A rakfelület rétegelt falemez.
| nincs szükség lekötözésre
| 1 lekötözés szükséges X
| 2 lekötözés szükséges
| 3 lekötözés szükséges
2. Fadobozokban árut szállítunk, melyek előre meg vannak támasztva, lekötözésenkénti tömege 1200 kg. Hány leszorító kötözést kell alkalmaznunk, ha rögzítő eszközökre vonatkozó erőhatásokat az alábbi táblázat tartalmazza. A rakfelület rétegelt falemez.
| nincs szükség lekötözésre
| 1 lekötözés szükséges
| 2 lekötözés szükséges
| 3 lekötözés szükséges