KURZUS: Rakományrögzítés

MODUL: Rögzítő eszközök és segédeszközök

1. lecke: Rögzítő eszközök

| Cél: A tananyag célja, hogy a hallgató megismerkedjen a rakományrögzítés alapeszközeivel. A rögzítő eszközök a rakomány biztosítását szolgálják.
A következő szabványok a rögzítő eszközökkel kapcsolatos leírásokat tartalmazzák:
DIN EN 12195-2 "Műszálas rögzítő hevederek" DIN EN 12195-3 "Rögzítő láncok" DIN EN 12195-4 "Rögzítő drótkötelek"
Követelmények: Ön akkor sajátította el megfelelően a tananyagot, ha
emlékezetből képes felsorolni rögzítőeszközök alaptípusait, képes a tanultaknak megfelelően különbséget tenni az egyes rögzítőeszközök felhasználási sajátosságai között
Időszükséglet: A tananyag elsajátításához körülbelül 90 percre lesz szüksége.
Kulcsfogalmak
műszálas rögzítő heveder rögzítő lánc rögzítő drótkötél
1. Műszálas rögzítő hevederek - "spaniferek"
A műszálas feszítő eszközök általában poliészterből készülnek. A feszítő eszköz láncszálakból és keresztfonalakból áll. Láncszálaknak hívjuk a hosszában futó szálakat, melyek a rakomány rögzítéséhez szükségesek. A keresztfonalak arra szolgálnak, hogy a láncszálak átszövésével egy kötelet hozzunk létre. Mivel a poliészter könnyen nyúlik, ezért ezt, egy fűtőkemencében felhevítve, előnyújtják. Az előnyújtás, és egy ennek következtében fellépő lehűlés folyamán a feszítőeszköz tágíthatósága kerül beállításra. Ezt az eljárást "termofixálásnak"nevezzük. A feszítő eszköz szabvány szerinti tágulása legfeljebb 7% lehet. Termofixálás által a tágulása értéké - kisebb vagy egyenlő 4%-ra - is beállítható.
Műszálas rögzítő heveder
67. ábra
Forrás: http://www.emeles-technika.hu/index.php?menu=termekek-rakomany&mit=m_anyagsz_lasrakom_nyr_gz_t_k
Az elkészült feszítő eszközt ezután további gyártási folyamatok beiktatásával, összekötő- valamint feszítő elemek felhasználásával, rögzítő eszközzé állítják össze. Ez rendszerint a heveder szálak elvarrása által megy végbe.
Hevedercímke
A heveder címkével való ellátása előírás, mivel a fizikai jellemzők, mint a hossz, különböző terhelhetőségek, ezen kerülnek megjelölésre. Ezen kívül a gyártó adatai, és gyártás ideje is itt kerülnek feltüntetésre.
A következő ábra segítségével vizsgáljuk meg a hevederek a jellemzőit:
"Darf nicht zum heben verwendet werden!"- jelentése, hogy az adott eszközt tilos emelésre használni!
A táblázat elemeinek értelmezése a következő:
SHF = Standard Hand Force = Átlagos kézi erőkifejtés
A felhasználó által kifejtett erőhatás, ami szükséges ahhoz, hogy a racsni normál előfeszítő erejét ki tudjuk használni.
STF = Standard Tension Force = Normál előfeszítő erő mértéke
Táblázat alatti kifejezések:
LC = Lashing Capacity = Maximális erőhatás, amit egyenes kihúzás/feszítés során elbír. Werkstoff = Anyaghasználat = Ez esetben PES, azaz poliészter. Dehnung = Tágulás = 5% Länge LGF = Hossz = Egy kétrészes heveder szorított végének hossza Herstelljahr = Gyártási év =2011
Gyártói azonosító, továbbá a vonatkozó szabványszám
Heveder jellemzői
68. ábra
Forrás: http://www.dolezych.de/
Elhasználódás jelei a feszítőeszközön:
a szövet 10%-nál nagyobb mértékű szakadása túlzott foszlás roncsoló hatású anyagok felhasználása varratok rongálódása hő hatására történő deformálódás cérna/fonál szakadása hiányzó címke olvashatatlan címke orsó tengelyének eldeformálódása tolózár elhajlása fogaskerék elhasználódása feszítőkar törése hevedercsat rugójának elhasználódása eldeformálódások törések korrózió alakváltozások
Összekötő elemek
Összekötő elemként különböző kampófajták használunk. Ezek közül a három leggyakoribb:
vázaskampó, csúcsos-kampó és karabiner-kampó.
Vázaskampó
A vázaskampó kimondottan a jármű váza általi biztosítására lett kialakítva.
Ennél a típusnál meg kell győződnünk arról, hogy a jármű váza a feltételezett erőhatásoknak ellen tud állni. Abban az esetben, ha kételyek merülnének fel ezzel kapcsolatban, a jármű gyártójánál, vagy rakomány összeállítójánál kell érdeklődnünk a biztosított terhelés mértékéről.
Vázaskampó
69. ábra
Forrás: Forrás: Kompendium Ladungssicherung 90. oldal
Karabiner-kampó
A karabiner-kampót (kép) csak egy rögzítés pontban ésszerű alkalmazni.
Karabiner-kampó
70. ábra
Forrás: http://boxertiedown.com/wholesale/-c-41/3-8-snap-hook-carabiner-p-524
Csúcsos-kampó
A csúcsos-kampó vegyesen használható, mind a rögzítési pontban mind a jármű vázára kapcsolva. Fontos itt megjegyezni, hogy az utóbbi esetben csak akkor alkalmazható, ha a kampó nem rongálja meg a járművázat. Szintén meg kell győződnünk arról, hogy a kampó csúcsát nem éri terhelés illetve, hogy hajlító-erőknek ellenáll-e.
Csúcsos kampó
71. ábra
Forrás: http://boxertiedown.com/wholesale/-c-3_20/2-x-11000-lbs-twin-j-wire-hook-p-125
2. Rögzítő láncok
A rögzítő láncok a DIN EN 12195-3 szabvány szerint kerülnek legyártásra.
A manapság használatos rögzítő láncoknál feszítőeszközként a 8. minőségi osztály szerinti, körszemes acélláncokat alkalmazunk. A rögzítő láncok, egy feszítőeszközből (körszemes acéllánc), egy feszítőelemből (például orsó), egy összekötő elemből és egy estleges rövidítő elemből állnak. A rögzítő láncok mechanikai tulajdonságai az alább lévő táblázatban vannak.
Rögzítő lánc
72. ábra
Forrás: Kompendium Ladungssicherung 92. oldal
Mechanikai tulajdonságok
Körszemes acéllánc vastagsága mm | Engedélyezett húzóerő daN | Törési szilárdság daN
6 | 2 200 | 4 520
8 | 4 000 | 8 040
10 | 6 300 | 12 600
13 | 10 000 | 21 200
16 | 16 000 | 32 200
11. táblázat
Címkézés
A feszítőláncok egy fémbilétával vannak ellátva, amelyen a következő információknak kell szerepelniük:
LC = Lashing Capacity = Maximális erőhatás, amit egyenes kihúzás/feszítés során elbír.
STF = Standard Tension Force = Normál előfeszítő erő mértéke
Feszítés típusa
Figyelmeztetés: "Darf nicht zum heben verwendet werden!" - jelentése, hogy az adott eszközt tilos emelési műveletekre felhasználni
Gyártó, szállító neve vagy azonosítója
Ellenőrző kód
DIN EN 12195-3 szabvány
Fémbiléta
73. ábra
Forrás: Forrás: Kompendium Ladungssicherung 94. oldal
3. Rögzítő drótkötelek
A rögzítő drótkötelek a DIN EN 12195-4 szabvány szerint készülnek.
Ezeket a drótköteleket leginkább építőipari fém alapanyagok illetve szálfák szállításánál használják. Egy rögzítő drótkötél esetében egy olyan eszközről beszélünk, amely egy feszítőelemből, egy drótkötélből és egy összekötő elemből áll. Feszítő elemként többnyire feszítőcsörlőt használunk. Kötél gyanánt egy 6, vagy 8 szálas sodrott, szálas anyagból vagy fémből készült anyagot használunk. Minden rögzítő drótkötelet egy címkével látunk el. A kötelek összekapcsolásánál kötélszorító bilincseket nem használhatunk.
Minden rögzítő drótkötelet és annak szétszedhető elemei egy fémbilétával kell ellátni.
Rögzítő drótkötél
74. ábra
Forrás: http://www.koteltechnika.hu/img/kotel/drot/steel-cable-ferrule-360951.jpg
Feszítőzár
75. ábra
Forrás: http://vasmuszakibolt.hu/m6_kampo_szem_vegu_huzalfeszito_14665?utm_source=argep&utm_medium=cpc&utm_campaign=direct_link
Orsózár
76. ábra
Forrás: http://www.cncbolt.hu/fotok/foto10.jpg
Címkézés
LC = Lashing Capacity = Maximális erőhatás, amit egyenes kihúzás/feszítés során elbír.
STF = Standard Tension Force = Normál előfeszítő erő mértéke
SHF = Standard Hand Force = Átlagos kézi erőkifejtés (bizonyos típusoknál)
Figyelmeztetés: "Darf nicht zum heben verwendet werden!" - jelentése, hogy az adott eszközt tilos emelési műveletekre felhasználni
Gyártó, szállító neve vagy azonosítója
Ellenőrző kód
DIN EN 12195-4 szabvány
Az alábbi táblázatban az egyes rögzítő eszközök és azokhoz tartozó komponensek vannak rendszerezve:
Rögzítő eszközök és komponensek
Rögzítő eszköz: | Heveder | Rögzítő lánc | Rögzítő drótkötél
Feszítőeszköz: | heveder | körszemes acéllánc | drótkötél
Feszítőelem: | szorítócsat, racsni, orsó | feszítőzár*, orsózár*, többcélú-racsni | csörlő, kötél,
Összekötőelem: | kampó, karabiner | kampó, karabiner, rögzítőbilincs, rövidítőelem | kampó, karabiner
12. táblázat
Rögzítő eszközök használati utasítása
A rögzítő eszközök használatára kizárólag képzett és oktatott munkaerő alkalmazható.
A rögzítő eszközöket tilos teher emelésére használni.
A rögzítő eszközöket tilos roncsoló (savas, lúgos) anyagok érintkezésének kitenni, illetve ilyen környezetben használni. Amennyiben ez mégis előfordulna, a használó köteles a gyártótól -az egyéb használati feltételek mellet - az ilyen helyzetben való alkalmazáshoz tartozó információkat is megkérdezni. A szükséges adatok a következők:
vegyi anyagok töménység hőmérséklet használat időtartama
Azokat a rögzítő eszközöket, amelyek vegyi anyagokkal kerültek kapcsolatba, tárolásuk illetve újbóli alkalmazásuk előtt vízzel le kell mosni. A poliészter illetve poliamid anyagú rögzítő eszközöket hagyományos oldószerekkel is tisztíthatjuk. Ez esetben fontos, hogy a következő használat előtt teljesen megszáradjanak. További tisztítási eljárásokról érdeklődjön a gyártónál.
Amennyiben a rögzítő eszközöket extrém hőmérsékletű körülmények közt szeretnék alkalmazni, a gyártónál kell érdeklődni ennek feltételeiről. A kék illetve zöld címkével ellátott hevedereket 40 és 100 Celsius fok között használhatjuk veszélytelenül.
Az első használatba vétel előtt meg kell győződnünk arról, hogy a rögzítő eszköz megfelel-e a szabványban lefektetett előírásoknak. Csak olyan rögzítő eszközök használhatóak melyek bilétával vannak ellátva.
Tilos:
a rögzítő eszköz túlterhelése a rögzítő eszköz csomózása a rögzítő eszközre terhet rakni a rögzítő eszközt összegyűrni
Tilos a megrongálódott, elhasználódott rögzítő eszköz használata.
Hurkos rögzítésnél törekedni kell a szabványos erővel való megfeszítésre.
A leszorításos lekötözésnél legalább 50 daN erővel kell rögzíteni a rakományt. A rögzítő eszközöket legfeljebb 0,5 szeres LC-vel szabad előfeszítenünk.
Csak olyan rögzítő eszközt alkalmazhatunk (feszíthetünk) amely nincs megtekeredve.
A rögzítéshez használt kampókat tilos a hegyes végeiknél terhelni, kivéve, ha kimondottan ilyen célra gyártott kampóról van szó. Ezenkívül rendelkezniük kell egy biztosítékkal, amely meggátolja az véletlen kiakadást. Ennek elkerülésére, célszerű a biztosítékkal nem rendelkező kampókat a raktér belsejétől kifele beakasztani.
Az összekötő illetve feszítőelemeket tilos szegélyekre fektetni annak érdekében, hogy az eseteleges meghajlásokat elkerüljük. Tilos a feszítő elemekre a nagyobb előfeszítő erő elérésében különböző hosszabbításokat, toldásokat rakni abban az esetben, ha ez a használati utasításban nincs engedélyezve. A rögzítő eszközöket tilos egy esetleges összekötő elem eldeformálódása esetén használni.
Az egyéb érvényes okiratokat és gyártói megjegyzéseket figyelembe vételeket is figyelembe kell venni. A rögzítő eszközöket tilos éles szegélyekre fektetni, illetve azokon fekve megfeszíteni.
Amennyiben a szegély sugara kisebb, mint a feszítőeszköz átmérője, akkor ez esetben szegélyvédő használata kötelező.
Ajánlatos a rögzítő eszközök előfeszítő erejének, vezetés közti szünetekben illetve hosszabb távokon való ellenőrzése.

| Önellenőrző kérdések
1. A rögzítő eszközök esetén az LC a Lashing Capacity rövidítése, ami a
| maximális erőhatás, amit egyenes kihúzás/feszítés során az eszköz elbír
| normál előfeszítő erő mértéke, amennyivel a rakományt rögzíteni lehet
| az átlagos kézi erőkifejtés értéke, amennyivel (estlegesen racsni segítségével) az eszközt feszíteni lehet
| az első mondatrész hamis, a második mondatrész igaz
2. A rögzítő eszközök esetén az STF a Standard Tension Force rövidítése, ami a
| maximális erőhatás, amit egyenes kihúzás/feszítés során az eszköz elbír
| normál előfeszítő erő mértéke, amennyivel a rakományt rögzíteni lehet
| az átlagos kézi erőkifejtés értéke, amennyivel (estlegesen racsni segítségével) az eszközt feszíteni lehet
| az első mondatrész hamis, a második mondatrész igaz