KURZUS: Rakományrögzítés

MODUL: Rögzítő eszközök és segédeszközök

2. lecke: Segédeszközök a rakománybiztosításhoz

| Cél: A tananyag célja, hogy a hallgató megismerkedjen a rakományrögzítés segédeszközeivel. A rögzítő eszközök a rakomány biztosítását szolgálják.
Követelmények: Ön akkor sajátította el megfelelően a tananyagot, ha
emlékezetből képes felsorolni a rögzítéshez használt segédeszközöket, képes a tanultaknak megfelelően különbséget tenni a rögzítéshez használt egyes segédeszközök felhasználási sajátosságai között
Időszükséglet: A tananyag elsajátításához körülbelül 90 percre lesz szüksége.
Kulcsfogalmak
rakománybiztosítási berendezés rakománybiztosítási segédeszköz rendszerfüggetlen tartozék rakománybiztosító háló
1. A rakománybiztosítás berendezései
A rakományrögzítő berendezések azok, amelyekhez a rakományt a jármű rakfelületén rögzíteni lehet. Ezek a jármű felépítményébe vannak integrálva vagy oda teherfelvételre alkalmas módon vannak rögzítve úgy, hogy ezekhez lehessen kapcsolni a rakományt biztosító segédeszközöket.
Rögzítő pontok és fülek
Rögzítő pontok és fülek olyan szerkezeti elemek, amelyekhez a rögzítő eszközt közvetlenül rögzíteni lehet. Ezek a szerkezeti elemek minden irányú erő felvételére alkalmasak, így húzásra is terhelhetők. Pl.: ovális tag, akasztó, kapocs, rögzítő sín.
Rögzítő fül
77. ábra
Forrás: VDI 2700 Blatt 3.2 Bild 1
Rögzítő pontok
78. ábra
Forrás: VDI 2700 Blatt 3.2 Bild 2
Perforált sínek
A perforált sín a járműhöz rögzített sok csatlakozási ponttal ellátott eszköz, amely azonban csak tolóerő felvételére szolgál. Alkalmazható ékek, teleszkópos rudak, választó falak, elválasztó rácsok rögzítésére, de nem lehet húzásra terhelni pl. spaniferrel.
Perforált sín
79. ábra
Forrás: VDI 2700 Blatt 3.2 Bild 3
Kötöző vagy rögzítő sínek
Hornyos sín
80. ábra
Forrás: VDI 2700 Blatt 3.2 Bild 4
Húzó- és tolóerők felvételére szolgálnak. A sínek a járműszekrényhez vannak rögzítve, de készíthetők bedugható profilként is. A síneken hosszúkás, kör alakú vagy pálcika vájatú profilok vannak, amelyekbe a rögzítő eszközöket beleakasztják. Ezek segédeszközök lehetnek pl.: rögzítő szíjak, hálók, választó falak, választó hálók, rácsok.
Coil teknő
A coil teknő kád formájú mélyedés a rakfelületen. Tekercs formájú áruk elhelyezésére szolgálnak, más áruk szállításakor letakarhatók, így egyenes rakfelület képezhető.
Coil teknő
81. ábra
Forrás: VDI 2700 Blatt 3.2 Bild 5
Bedugható tartók
Ezeket a variálhatóan alkalmazható elemeket speciális tartókba helyezik bele a rakfelületen, általában külső vagy közép rúdként használják őket.
Bedugható tartó
82. ábra
Forrás: VDI 2700 Blatt 3.2 Bild 6
Bedugható rudakat a 7-6 ábrán úgy helyezték el, hogy azok a variálható válaszfal támjaként a rakfelület felosztására szolgálnak. Így lehetővé válik a formazáró rakománybiztosítás kialakítása. Ilyenkor a teher eloszlást is figyelembe kell venni.
Bedugható rudak
83. ábra
Forrás: VDI 2700 Blatt 3.2 Bild 7
A 7-7 ábrán közép rudak stabilizálják a magasan megrakott és nem stabil rakományt. Ezeket a rúdfogóba dugják a rakomány alapfelület közepén. Kielégítően dimenzionált bedugható rudak használatával a rakományokat közvetlen kitámasztással lehet rögzíteni.
Fogazott sínek
A ránehezedő súly általi formazárással biztosítják a megfelelő rögzítési tulajdonságok kialakulását. Általában rönkfa szállításnál használják.
Fogazott sínek
84. ábra
Forrás: VDI 2700 Blatt 3.2 Bild 8
2. A rakománybiztosítás segédeszközei
A rakománybiztosítás segédeszközei olyan tartozékok, amelyek nem részei a jármű felépítményének. Ezek csoportosítása:
rögzítő segédeszközök kitöltő segédanyagok csúszásgátló anyagok hálók egyéb segédanyagok
Rögzítő segédeszközök
Rögzítő segédeszközök biztosítják a rakományt a rakfelületen elcsúszás, gurulás ellen. A teljes szállítás alatt biztosítani kell a rögzítő segédeszközök járműhöz történő megfelelő rögzítését.
Perforált sínek tartozékai
A perforált sínekhez különböző segédeszközöket pl.: ék, tőkét alkalmaznak. Ezeket csigamenettel szorítják közvetlenül a rakományhoz, ezáltal formazáró rakománybiztosítást érnek el.
Perforált sínek tartozékai - ék
85. ábra
Forrás: VDI 2700 Blatt 3.2 Bild 9
Perforált sínek tartozékai - tőke
86. ábra
Forrás: VDI 2700 Blatt 3.2 Bild 10
Rögzítő sínek tartozékai
A rögzítő sínekhez pl.: záró gerendákat lehet rögzíteni. A záró gerendák kiviteltől függően különböző erőket tudnak felvenni, ezekről a gyártói adatlapon lehet tájékozódni.
Rögzítő sínek tartozékai
87. ábra
Forrás: VDI 2700 Blatt 3.2 Bild 11
Elválasztó falak, elválasztó rács, elválasztó háló:
Az elválasztó falakat, elválasztó rácsokat és az elválasztó hálókat is perforált sínekhez lehet rögzíteni. Ezek a jobb teherelosztás érdekében a rakfelületet síkban több elkülönített részre osztják fel. Ezeket a rögzítési eszközöket csak a gyártói előírásoknak megfelelően lehet alkalmazni.
Elválasztó falak
88. ábra
Forrás: VDI 2700 Blatt 3.2 Bild 12
3. Rendszerfüggetlen tartozékok
Rendszerfüggetlen tartozékok alatt értjük az olyan segédanyagokat, amelyek felhasználása nem kötődik kizárólagosan valamely kialakított rakományrögzítő rendszerhez. Ilyenek lehetnek:
Befogó rudak
A befogó rudakat az oldalfalak között vagy a tető és az alsó rakfelület között feszítik be. Mivel a rögzítő rudak a járműfelépítményhez feszülnek be, blokkolják az elmozdulást.
Befogó rudak
89. ábra
Forrás: VDI 2700 Blatt 3.2 Bild 13
Falak közötti záróelemek
A falak közötti záróelemek teleszkópos fémprofilok, amelyeknek a végein feszítő zárak vannak. A falak közötti lezárásokra általában a rakfelület teljes szélességében kerül sor az oldalfalak között. Falak közötti elválasztót csak könnyű áruk esetében ajánlott használni.
Falak közötti záróelemek
90. ábra
Forrás: VDI 2700 Blatt 3.2 Bild 14
Szállító állványok
A szállító állványok a szállítójárművekbe illeszkedő speciálisan a szállítandó árukhoz kialakított eszközök pl.: üvegtáblák szállítására. A szállító állványokat a jármű rakfelületén rögzíteni kell.
Szállító állványok
91. ábra
Forrás: VDI 2700 Blatt 3.2 Bild 15
Faékek, famerevítés és egyéb faszerkezetek
A faékeket, famerevítéseket és egyéb faszerkezeteket egyedileg az adott rakományok rögzítéséhez kialakítva lehet pl.: a rakfelülethez szegezni vagy csavarozni. Ezek az elemek a rakományegységek torlaszoló rögzítéséhez használhatók fel.
Példa fa szerkezetes torlaszolásra
92. ábra
Forrás: VDI 2700 Blatt 3.2 Bild 16
Kitöltő segédanyagok
A kitöltő segédanyagok a rakományegységek közti üres köztes teret töltik ki hézagmentesen, így biztosítják az árukat elcsúszás, ledőlés ellen. Az egész szállítás alatt biztosítani kell, hogy a betöltött segédanyagok a helyükön maradjanak, mivel ezeket az anyagokat nem rögzítjük a jármű felépítményéhez.
Üres paletták, mint távtartók
Ilyen térkitöltésre lehet használni üres palettákat is távtartóként.
Üres paletták, mint távtartók
93. ábra
Forrás: VDI 2700 Blatt 3.2 Bild 17
Légzsák
A légzsákok meglehetősen jól illeszkednek a rakományhoz, mivel felveszik annak körvonalait, így nagyon kedvező a térkitöltésük. Ez lényeges az áruvédelem szempontjából, mivel az erőhatásokat nagy felületen elosztva képesek felvenni.
Légzsákok különböző méretűek, és egyszer vagy többször használatosak lehetnek. Ide tartozik a külső héjjal bevont PE légzsák (polietilén). A légzsákok alkalmazásánál vigyázni kell az érintkező élekre és sarkokra, mivel arra érzékenyek.
Légzsák
94. ábra
Forrás: VDI 2700 Blatt 3.2 Bild 18
Keményhab idomok
A keményhab idomok félmerev, nyomásnak ellenálló habból készülnek és általában újra felhasználhatók. Méretei változóak és könnyen a kívánt méretre igazíthatók.
Csúszásgátló anyagok (ARM)
Az áruk rakfelülethez történő rögzítése megvalósítható lehet a megfelelő felületi súrlódási értékek biztosításával. A súrlódási tényező megnöveléséhez speciális felületű anyagokat helyeznek el a rakomány és a rakfelület közé. Ezeket nevezzük csúszásgátlóknak (ARM: Anti-Rutsch-Material). Az ilyen anyagok gyártói az adatlapon feltüntetik a termék hitelesített "száraz" és "nedves" súrlódási együtthatóit.
Csúszásgátló anyagok készülhetnek tekercs vagy síklemez kivitelben. Előbbit raklapok alá, utóbbit sík alapfelületű küldeményeknél használjuk.
Csúszásgátlók
95. ábra
Forrás: Kompendium Ladungssicherung 97. oldal
A csúszásgátló anyagok kiválasztásánál a csúszási súrlódás mellett az anyagra jutó felületi nyomást is minden esetben figyelembe kell venni. A megengedettnél nagyobb tömegű áruknál történő alkalmazáskor a csúszásgátló anyag szerkezete sérül - szétlapul -, és így a megadott súrlódási értéket nem éri el.
4. Rakománybiztosító hálók
A hálók és ponyvák a rakfelületet védő, rugalmas, könnyen telepíthető rakományrögzítők. A hálók lehetnek formazáró és erőzáró kivitelűek.
Főbb háló típusok
Csomózott háló: A rakományok - legtöbbször rugalmas - lefedésre szolgál, elsősorban szóródás ellen
Csomózott háló
96. ábra
Forrás: VDI 2700 Blatt 3.3 3. oldal Bild 1
Rögzítő háló: megfelelő összekötő és feszítő elemekkel van kombinálva, amelyek a jármű felépítményéhez vannak rögzítve. A háló megfeszíthető.
Rakományrögzítő háló
97. ábra
Forrás: VDI 2700 Blatt 3.2 Bild 19
Hevederszalag háló: Főleg nehezebb rakományok alaktartó biztosításához alkalmasak
Hevederszalag háló
98. ábra
Forrás: VDI 2700 Blatt 3.3 3. oldal Bild 2
Hevederszalag háló zárt hurokkal: a hurkok az időjárástól való védelem vagy a rakományfajta jellege miatt zártak.
Alkalmazási módok
Erőzáró rakománybiztosítás
Az erőzáró rakománybiztosítás a hálófeszítő eszköznek az előfeszítő ereje által történik. Ügyelni kell arra, hogy az előfeszítő erők az összes rakományra megfelelően átvitelre kerüljenek. Rakományt a rögzítő eszközben előfeszítő erő nyomja a rakfelületre, így a rögzítés a dörzserő megnövekedésével lesz biztosított.
Formazáró rakománybiztosítás
Formazáró rakománybiztosításról akkor beszélünk, ha a háló a rakomány alakját előfeszítő erő nélkül pontosan körülvéve, azt a gyorsító erők fellépésekor az alakjához képest nem engedi elmozdulni. Ebben a rögzítési formában erők csak az esetleges elmozduláskor hatnak a rakományra.
Formazáró rakománybiztosítás
99. ábra
Forrás: VDI 2700 Blatt 3.3 Bild 3
Kombinált rakománybiztosítás
Az erőzáró és a formazáró tulajdonságok egyidejű alkalmazásával működik, legtöbbször a formazáró háló előfeszítésével.
Egyéb segédanyagok (élvédők)
Az élvédők a rögzítési húzó erőt osztják szét a csomagolás élein, így egyidejűleg védik a rögzítő eszközt és a rakományt is. A különböző szorító eszközökhöz különböző kialakítású élvédőket kell használni. (Pl. acélsodrony kötélhez, pánthoz, stb.) Amennyiben nem áll rendelkezésre kifejezetten erre a célra készített élvédő, megfelelő szilárdságú anyagokból magunk is készíthetünk ilyeneket. (Pl. többrétegű kartonlemezből)
Műanyag élvédő
100. ábra
Forrás: VDI 2700 Blatt 3.2 Bild 21
Kartonlemez élvédő
101. ábra
Forrás: VDI 2700 Blatt 3.2 Bild 22

| Önellenőrző kérdések
1. Jelölje be az igaz állításokat! Rögzítő pontok és fülek olyan szerkezeti elemek, ...
| amelyekhez a rögzítő eszközt közvetlenül rögzíteni lehet.
| amelyek segítségével a rakomány mozgatni lehet.
| amelyek gépjármű szerkezetének részét képezik.